Service Civil International
Service Civil International (SCI) isch e internationali  Nitregierigsorganisation (NGO), wu Hilfs- un Friidesdienscht uf freiwilliger Basis organisiert.
Vor allem bietet dr SCI nationali un internationali Workcamp un lengerfrischtigi Freiwilligedienscht aa.

Gschicht 
Grindet woren isch d Organisation anne 1920 vum Schwyzer Ingenieur Pierre Cérésole, dr Rodolfo Olgiati het ab 1935 as Sekretär gamtet. Dr Dachverband vum SCI, wo dr Sitz z Antwärpe het, het Beroterstatus bim Europarot un isch Mitglid bi dr Dachorganisatione CCIVS, YFJ, AVSO un UNITED for Intercultural Action. 1987 isch d Organisation dur di Verainte Nationen mit em Messenger of Peace uuszaichnet wore. Dr SCI het Näscht in iber 35 Länder.

Dr dytsch Nascht isch noch em Zweete Wältchrieg as Internationaler Freiwilliger Dienst für den Frieden (IFDF) widergrindet wore. D Aafäng gehn zrugg bis an dr Aafang vum Johrhundert, z Dytschland hän do Mitglider vu dr Jugedbewegig mitgmacht, z. B. dr Erich Mohr, wu si scho frie (1924) fir di Dytsch-franzesisch Verständigung yygsetzt ghaa het.

Z Eschtrych isch dr SCI anne 1947 grindet wore un isch ehreamtli organisiert.

Z Frankrych het dr national Nascht in dr Zyt vum Zweete Wältchrieg ghulfe jidischi Flichtling z versteckle, vor allem Chinder in dr Gegnig uum Le Chambon-sur-Lignon.

Weblink 

 Internationale SCI Dachverband
 Service Civil International – Deutscher Zweig e. V.
 Service Civil International – Österreich
 Service Civil International – Schweiz

Fueßnote 

Internationali Organisation